【明報專訊】1990年4月4日,全國人民代表大會正式通過香港特區《基本法》,相隔34年,立法會早前亦完成為基本法23條立法。基本法委員會委員、立法會議員梁美芬噚日喺facebook話,喺國家安全網絡建立之後,香港應該團結一致全力以赴發展,「香港應保持開放態度,對來自世界各地的人才給予廣闊的胸懷」。
梁美芬話當年通過基本法之後,有7年嘅過渡期,香港順利實現回歸祖國,仲話國家對點樣解決歷史遺留嘅主權爭議,樹立咗和平範例。佢話23條已立法,香港要深思點樣發展經濟。佢話雖然2019年之後香港經歷咗社會撕裂,𠵱家正處於癒合期,認為香港應保持開放態度,對來自世界各地嘅人才給予廣闊胸懷;又認為入境政策需要與人才需求同勞動市場嘅需要相適應,香港應該擁有國際視野,從歷史高度看待問題,仲要以融入國家發展大局嘅視角,放眼全球,發揮香港嘅長處。